text: Der var ingen, som havde fået for meget sol...
  04 juli 2016 kl. 19.55
  Heldigvis lugtede der ikke af branket kød, da TrekantBrand mandag eftermiddag rykkede ud til en alarm fra Vedelsgade i Vejle. Der var tale om røgudvikling fra et solcenter.
  - Ingen personer kom noget til – og patruljen har noteret, at vi skal have lavet en brandundersøgelse for at finde årsagen til branden, siger vagtchefen hos  Sydøstjyllands Politi  til TV SYD.
  Solcentret ligger i en nedlagt butik – og der er lejligheder over den. Derfor lød alarmen kl. 15.15 på brand i etageejendom. Men der var altså kun tale om røgudvikling, så der blev ikke brug for evakuering.
  